Posti lopetti kirjeiden jakamisen tiistaisin – ”En näe, että tässä tulisi ongelmaa täyttää postilain asettamaa laatuvaatimusta”

Jatkossa tiistaisin ei jaeta kirjeitä, aikakauslehtiä, mainoksia tai ilmaislehtiä. Postista vakuutetaan, että jakelupäiväuudistus toteuttaa postilain vaatimukset.

Posti on lopettanut kirjepostin jakamisen tiistaisin. Muutos tuli voimaan 18. heinäkuuta koko Suomessa.

Jatkossa tiistaisin ei jaeta kirjeitä, aikakauslehtiä, mainoksia tai ilmaislehtiä, jos kaikki alkuviikon lähetykset on saatu jaettua jo maanantain aikana.

Tiistaisin jaetaan edelleen osa sanomalehdistä, paketit, pikakirjeet ja laboratoriolähetykset.